AQIDAH 



AQIDAH AHLI SUNNAH WAL J AM A’ AH 

Alhamdulillah, segala puji-pujian bagi Allah Tuhan sekalian alam, Dia-lah yang mencipta 
‘arasy, langit dan bumi, Dia-lah jua Pencipta tempat, wujud-Nya tanpa memerlukan 
tempat. Selawat dan salam ke atas junjungan besar kita Nabi Muhammad, ahli keluarga 
dan para sahabat Baginda. 

1. Apa itu aqidah dan kaitannya dengan amalan kita ? 

Aqidah membawa arti pegangan dan kepercayaan seseorang. Pegangan dan kepercayaan 
ini pula terbahagi kepada dua yaitu benar atau salah. Aqidah yang benar merupakan kunci 
kepada segala penerimaan ibadah. Tanpa aqidah yang benar Allah tidak akan menerima 
segala amalan salih. Sekiranya aqidah seseorang itu salah maka yang akan dicatit 
hanyalah amalan keburukan maka akan hanya dibalas dengan keburukan. 

Justeru itu, perkara yang berkaitan dengan aqidah tidak harus dijadikan gurauan senda 
atau diremeh-remehkan. Hubungan aqidah dan amalan salih ini berdalilkan firman Allah 
yang bermaksud: 

“Dan barangsiapa melakukan amalan salih dari kalangan lelaki ataupun wanita dalam ia 
beriman (beraqidah dengan aqidah yang betul) maka merekalah yang akan dimasukkan 
ke dalam syurga dan tidak akan dizalimi walaupun sedikit”. (Al-Nisa’ ayat 124) 

Ayat tersebut jelas menerangkan bahwa apa sahaja amalan salih yang dilakukan seorang 
lelaki maupun perempuan, imanlah syarat utama penerimaannya dari Allah. Begitu juga 
kenyataan dari hadith Nabi yang bermaksud: 

“Semulia-mulia amalan adalan beriman kepada Allah dan Rasul-Nya (beraqidah dengan 
aqidah yang betul)”. (Sahih Al-Bukhari) 

Ini menandakan bahawa aqidah merupakan sesuatu yang teramat penting dan perlu 
diutamakan dari masalah-masalah yang lain. 

2. Apakah aqidah Ahli Sunnah Wal Jama’ah ? 

Pertamanya perlu diketahui bahawa kesemua aqidah Ahli Sunnah Wal Jamaah adalah 
berlandaskan al-Qur’an, al-Hadith serta ijma‘ ulama. Aqidah Ahli Sunnah menyifatkan 
Allah dengan sifat-sifat yang telah dinyatakan oleh Allah Ta‘ala sendiri di dalam al- 
Qur’an dan apa yang telah dinyatakan oleh Rasulullah di dalam hadith Baginda tanpa 
mereka menyandarkan sifat tasybih atau tajsim bagi Allah, mereka juga menafikan dan 
menolak bagi Allah itu bersifat duduk, bertempat, berkaki, berbetis, zat yang turun naik 
dari langit ke bumi, berada di atas langit, berada di atas ‘arasy, dan sebagainya dari sifat 
yang tidak layak bagi Tuhan yang mencipta segala makhluk-Nya. 

Ini semua berdasarkan firman Allah di dalam Surah Al-Syura ayat 1 1 yang bermaksud: 




“Tiada sesuatupun yang menyerupai-Nya”. 



Aqidah Ahli Sunnah juga mepercayai bahawa Wujud-Nya Allah tanpa diliputi tempat 
berdalilkan juga dari sabda Nabi Muhammad yang bermaksud: 

“Allah telah sedia wujud (azali) dan tiada sesuatupun selain Allah itu azali”. (Sahih Al- 
Bukhari) 

Hadith Nabi tersebut menunjukkan bahawa Allah sahaja yang wujudnya azali manakala 
tempat, ‘arasy, langit, dan selainnya bukan azali. 

Perkara tersebut wajib diimani berdasarkan juga Ijma‘ para ulama yang telah pun 
dinukilkan oleh Imam ‘Abd al-Qahir bin Tahir al-Baghdadiyy dalam kitab al-Farq Bayna 
al-Firaq halaman 333 cetakan Dar al-Ma‘rifah jelas menunjukkan kewujudan Allah 
bukanlah berada di atas ‘arasy, akan tetapi Allah wujud tanpa diliputi oleh tempat: 

“Dan telah disepakati dan di-ijma‘-kan bahawa Allah tidak diliputi tempat”. 

3. Siapakah Ahli Sunnah Wal Jama’ah ? 

Pada dasarnya, Ahli Sunnah Wal Jama’ah adalah mereka yang berpegang dengan aqidah 
yang dibawa oleh Nabi Muhammad secara fahaman yang betul dan tidak berpegang 
kepada zahir nas al-Mutasyabihat. Kelompok ulama yang membawa ilmu aqidah Al- 
Asya’irah merupakan .ulama Ahli Sunnah Wal Jama’ah pada zaman kini separti Imam 
Nawawi, Imam Ibnu Hajar al-Asqolaniyy dan puluhan ribu lagi ulama Islam yang 
menyebarkan ilmu tauhid Al-Asya’irah. 

Begitu juga Al-Maturidiyyah merupakan Ahli Sunnah Wal Jama’ah zaman kini separti 
pengikut mazhab Imam Abu Hanifah. Rujuk Ithaf as-Saadah al-Muttaqin Bi Syrhi Ehya 
‘Ulumiddin oleh Imam Az-Zabidy. 

4. Apa itu ulama As-Salaf & Apa aqidah mereka ? 

Ulama As-Salaf pada dasarnya merupakan ulama Ahli Sunnah Wal Jama’ah dan mereka 
adalah ulama yang pernah melalui kehidupannya pada era 300 Hijriyyah pertama. 
Kesemua ulama Salaf berpegang dengan aqidah bahawa: 

Allah adalah Tuhan sekalian alam yang mencipta setiap sesuatu, wujud-Nya tanpa 
permulaan dan tanpa pengakhiran, Maha Suci Allah dari dilingkungi dan diliputi oleh 
tempat, bahkan wujud-Nya tanpa berada di sesuatu tempat, bukan di langit wujud-Nya 
bukan di bumi pula tempat -Nya. Aliahlah Pencipta ‘arasy, diciptakannya untuk 
menunjukkan kekuasaan-Nya, bukan pula ianya dijadikan tempat bagi zat Allah. Karena 
Dia Pencipta tempat maka Dia tidak memerlukan tempat. 




5. Buktikan bahawa aqidah ulama As-Salaf adalah “Allah Wujud Tanpa 
Bertempat” ? 

Di sini akan dibawa sebahagian saja kenyataan dari para ulama As-Salaf termasuk para 
sahabat Nabi sebagai bukti menunjukkan bahawa aqidah ulama Salaf antaranya adalah 

Allah wujud tanpa tempat: 

a. Seorang sahabat Nabi yang terkenal dengan keilmuan beliau pernah dipuji oleh 
Rasulullah yaitu Imam Sayyidina ‘Ali karramallahu wajhah wafat pada 40 Hijriyyah 
pemah berkata yang bermakna: 

“Sesungguhnya Allah telah wujud tanpa tempat, maka Dia sekarang tetap sedia wujud 
tanpa tempat”. 

Kenyataan tersebut dinyatakan dalam kitab karangan Imam Abu Mansur al-Baghdadiyy 
dalam kitab beliau yang masyhur al-Farq Bayna al-Firaq pada halaman 256 cetakan Dar 
al-Kutub al-Tlmiyyah. 

Ini memberi arti bahawa di antara aqidah para sahabat serta ulama Salaf adalah ‘Allah 
wujud tanpa bertempat’ iaitu tidak dilingkungi oleh sesuatu tempat mahupun semua 
tempat. Dalam halaman kitab yang sama juga dinukilkan kenyataan Imam ‘Ali yang 
bermaksud: 

“Sesungguhnya Allah mencipta ‘arasy adalah untuk menzahirkan kekuasaan-Nya dan 
bukanlah untuk dijadikan tempat bagi zat-Nya”. 

b. Imam al-Syafi‘iyy rahimahullah yang wafat pada 204 Hijriyyah pernah berkata: 

“Dalil bahawa Allah wujud tanpa tempat adalah Allah Ta’ala telah wujud dan tempat 
pula belum wujud, kemudian Allah mencipta tempat dan Allah tetap pada sifat-Nya yang 
azali sebelum terciptanya tempat, maka tidak harus berlaku perubahan pada zat-Nya dan 
begitu juga tiada pertukaran pada sifat-Nya”. 

Kenyataan Imam al-Syafi‘iyy tadi dinyatakan oleh Imam al-Hafiz Murtadha az-Zabidyy 
di dalam kitab beliau berjudul Ithaf al-Sadah al-Muttaqin juzuk kedua, mukasurat 36 Dar 
al-Kutub al ‘Ilmiyyah. 

c. Imam yang terkenal dengan karangan kitab aqidah beliau berjudul ‘Aqidah al- 
Tahawiyyah bernama Imam al-Hafiz Ahmad bin Salamah Abu Ja‘far al-Tahawiyy wafat 
pada 321 Hijriyyah (merupakan ulama Salaf) telah menyatakan dalam kitab beliau 
tersebut pada halaman 15, cetakan Dar al-Yaqin yang bermaksud: 

“Allah tidak berada (tidak diliputi) pada enam penjuru (atas, bawah, kanan, kiri, depan, 
belakang) separti sekalian makhluk”. 




6. Apakah pegangan ulama As-Salaf pada ayat dan hadith Al-Mutasyabihat pula ? 



Pegangan ulama Salaf pada ayat dan hadith al-Mutasyabihat mengenai sifat Allah Ta‘ala 
adalah didapati kebanyakan ulama As-Salaf memilih jalan tidak mentakwilkan secara 
tafsiliyy (terperinci) ayat tersebut akan tetapi ditakwil secara ijmaliyy (menafikan makna 
zahirnya) dan diserahkan makna sebenar kepada Yang Maha Mengetahui tanpa 
berpegang dengan zahirnya, tanpa menyandarkan sifat tasybih, tajsim dan bertempat bagi 
zat Allah. 

Akan tetapi wujud di kalangan ulama Salaf yang mentakwilkan secara tafsiliyy ayat Al- 
Mutasyabihat separti Imam al-Bukhari di dalam kitab beliau Sahih Al-Bukhari 
mentakwilkan firman Allah di dalam Surah Al-Qasas ayat 88 : 

“Wajah-Nya” berarti kerajaan-Nya. 

7. Bagaimana pula ulama Al-Khalaf, siapakah mereka dan apa pegangan mereka ? 

Ulama Khalaf juga adalah Ahli Sunnah Wal Jama’ah dan mereka dikategorikan sebagai 
ulama yang hidup selepas 300 Hijriyyah pertama.Aqidah ulama Khalaf juga tidak 
terkeluar dari landasan al-Qur’an dan al-Hadith serta ijma‘ ulama. Aqidah ulama Khalaf 
tidak sama sekali berlawanan dengan aqidah ulama Salaf, bahkan akidah ulama Salaf itu 
adalah aqidah ulama Khalaf, begitu jua sebaliknya. 

Cuma pada segi penerangan mengenai perkara yang berkaitan dengan sifat Allah dan 
sandaran kepada Allah, ulama Khalaf telah memilih cara penerangan yang lebih 
terperinci bagi mengelakkan anggapan yang bersifat tasybih atau tajsim pada sifat Allah. 

Contohnya ramai di kalangan ulama Khalaf mentakwilkan secara tafsiliyy (terperinci) 
sifat-sifat Allah yang tertentu kepada makna yang selari dengan bahasa Arab dan layak 
bagi Allah serta mudah difahami oleh orang awam dan penuntut ilmu bertujuan 
menjauhkan anggapan yang tidak benar pada sifat Allah. Namun ada juga di kalangan 
ulama Khalaf yang tidak mentakwilkan secara terperinci. 

8. Apakah bukti bahawa ulama Al-Khalaf beraqidah “Allah Wujud Tanpa 
Bertempat” ? 

Di sini akan disebut sebahagian sahaja kenyataan para ulama Khalaf bahawa Allah wujud 
tanpa memerlukan tempat : 

a. Al-Hafiz Ibn Jawziyy al-Hanbaliyy rahim ah uli ah wafat pada 597 Hijriyyah telah 
menyatakan di dalam kitab karangan beliau berjudul Daf Syubhah al-Tasybih mukasurat 
189, cetakan Dar Imam al-Nawawiyy : 

“Sesungguhnya telah sahih di sisi ulama Islam bahawa Allah Ta‘ala tidak diliputi oleh 
langit, bumi dan tidak berada di setiap tempat”. 




b. Imam Hujjah al-Islam Abu Hamid al-Ghazaliyy yang wafat pada 505 Hijriyyah 
menyatakan dalam kitab beliau yang masyhur berjudul Ihya’ ‘Ulum al-Din : 

“Dan Allah juga tidak diliputi oleh tempat dan Allah tidak diliputi arah enam dan Allah 
tidak pula dilingkungi oleh langit dan bumi.” 

Rujuk kitab Ithaf al-Sadah al-Muttaqin Fi Syarh Ihya’ ‘Ulum al-Din, juzuk 2, mukasurat 
36, cetakan Dar al-Kutub ‘Ilmiyyah, Beirut. 

Maka ini bermakna antara aqidah ulama Khalaf adalah Allah wujud tanpa tempat. 

9. Apa sebenarnya definisi Ta’wil ? 

Ta’wil berarti menjauhkan makna dari segi zahimya kepada makna yang lebih layak bagi 
Allah, ini karana zahir makna nas al-Mutasyabihat tersebut mempunyai unsur jelas 
persamaan Allah dengan makhluk. 

Ta’wilan pula ada dua, 

Pertama: Ta’wilan Ijmaliyy iaitu ta’wilan yang dilakukan secara umum dengan 
menafikan makna zahir nas al-Mutasyabihat tanpa diperincikan maknanya sebagai contoh 
perkataan istawa dikatakan istawa yang layak bagi Allah dan waktu yang sama dinafikan 
zahir makna istawa karena zahimya berarti duduk dan bertempat, Allah mahasuci dari 
bersifat duduk dan bertempat. 

Manakala kedua adalah: Ta’wilan Tafsiliyy iaitu ta’wilan yang menafikan makna zahir 
nas tersebut kemudian meletakkan makna yang layak bagi Allah separti istawa bagi Allah 
berarti Maha Berkuasa karena Allah sendiri sifatkan dirinya sebagai Maha Berkuasa. 

10. Benarkah ulama As-Salaf tidak melakukan ta’wilan langsung ? 

Demikian adalah tanggapan yang tidak langsung berunsurkan pengkajian yang sebenar 
karena dari pentakwilan Imam al-Bukhari pada surah Al-Qosos ayat 88 dan takwilan 
beliau dalam Sahih al-Bukhari juga pada ayat 56, Surah Hud jelas menunjukkan beliau 
sebagai ulama Salaf telah mentakwilkan ayat al-Mutasyabihat mengenai sifat Allah. 
Imam Ibn Hajar al-‘Asqalaniyy di dalam Fath al-Bariyy Syarh Sahih al-Bukhari 

Pada menyatakan hadith al-dhahik (ketawa) berkata: 

“Al-Bukhari telah mentakwilkan hadith al-dhahik (ketawa) dengan arti rahmat dan 
redha.” 

Begitu juga Imam Ahmad bin Hanbal yang merupakan ulama Salaf telah mentakwilkan 
ayat 22, Surah al-Fajr separti yang diriwayatkan secara bersanad yang sahih oleh Imam 
Bayhaqi dalam kitab Manaqib Ahmad dari Imam Ahmad mengenai firman Allah: 

“Dan telah datang Tuhanmu” 



Ditakwilkan oleh Imam Ahmad dengan : Telah datang kekuasaan Tuhanmu. 




Antara ulama As-Salaf yang mentakwilkan secara tafsiliyy iaitu terperinci pada ayat 5 
dalam Surah Taha adalah Imam Salaf Abu ‘Abd al -Rahman ‘Abd Allah bin Yahya bin al- 
Mubarak wafat 237 Hijriyyah dalam kitab Gharib al-Qur’an Wa Tafsiruhu halaman 113, 
cetakan Mu’assasah al-Risalah, Beirut: Firman Allah: 

“Al-Rahman di atas ‘arasy ber-istawa”, istawa di sini artinya menguasai. 

Maka natijahnya bahawa kedua-dua jalan pilihan ulama Salaf dan Khalaf adalah benar 
dan tidak menyimpang karena kedua-duanya mentakwilkan cuma bezanya kebanyakan 
Salaf mentakwil secara ijmali dan kebanyakan Khalaf pula mentakwil secara tafsili. 




